విశాఖలో ఎన్నికల వేడి... అధికార పక్షాన్ని ఇరుకున పెట్టే అవకాశం ప్రజలు ఇస్తారా? - mirchi9.com
Home Telugu విశాఖలో ఎన్నికల వేడి… అధికార పక్షాన్ని ఇరుకున పెట్టే అవకాశం ప్రజలు ఇస్తారా?
విశాఖలో ఎన్నికల వేడి… అధికార పక్షాన్ని ఇరుకున పెట్టే అవకాశం ప్రజలు ఇస్తారా?
నగరపాలక సంస్థ ఎన్నికలకు సంబంధించిన నోటిఫికేషన్ ను రాష్ట్ర ఎన్నికల సంఘం విడుదల చేసింది. వచ్చే నెల 10న పోలింగ్ జరుగుతుంది. అదే నెల 14న ఫలితాలు వస్తాయి. ఎన్నికలు జరిగే 12 నగరపాలక సంస్థలలో గ్రేటర్ విశాఖ ఒకటి. విశాఖను కార్యనిర్వాహక రాజధానిగా ప్రకటించిన తరువాత జరగబోతున్న మొట్టమొదటి ఎన్నికలు ఇవి.
విశాఖ వాసులలో రాజకీయ చైతన్యం ఎక్కువ. పెద్ద సిటీ కావడంతో విద్యావంతులు ఎక్కువే. మూడు రాజధానులు అనేవి రాష్ట్ర భవిష్యత్తు కు మంచిదా అనేది వారు విచక్షణతో నిర్ణయించి తమ తీర్పు చెప్పే అవకాశం ఉంది. పైగా పంచాయతీ ఎన్నికల వలే కాకుండా ఇవి పార్టీ గుర్తుల మీద జరిగే ఎన్నికలు.
ఇటీవలే తెరమీదకు వచ్చిన విశాఖ స్టీల్ ప్రైవేటీకరణ అంశం కూడా ఈ ఎన్నికలలో కీలకం కానుంది. బీజేపీతో పాటు ఈ విషయంలో వైఎస్సార్ కాంగ్రెస్ ను కూడా దోషిగా చూస్తున్నారు అక్కడి ప్రజలు. ఈ తరుణంలో వారు ఎటువంటి తీర్పు ఇవ్వనున్నారు అనేది ఆసక్తికరంగా మారింది. ఇప్పటికే స్టీల్ ప్లాంట్ విషయంలో జరిగే పోరాటాలలో టీడీపీ ముందుంది.
ఇక వైఎస్సార్ కాంగ్రెస్ విషయానికి వస్తే… ఏ స్థానిక ఎన్నికలైనా అధికారపక్షానికి ఎంతో కొంత లబ్ది ఉంటుంది. కాబట్టి ఇవన్నీ పరిగణలోకి తీసుకుంటే గ్రేటర్ విశాఖ నగరపాలక సంస్థ ఎన్నికలు కీలకంగా మారనున్నాయని అర్ధం అవుతుంది. ఒకవేళ ఈ ఎన్నికలలో ప్రతిపక్షాలకు మెరుగైన ఫలితాలు వస్తే… మూడు రాజధానులు, విశాఖ స్టీల్ ప్లాంట్ వంటి విషయాలలో ప్రభుత్వాన్ని గట్టిగా ఇరుకున పెట్టే అవకాశం ఉంటుంది.
visaakhalo ennikala vedi... adhikara pakshaanni irukuna pette avakaasam prajalu istara? - mirchi9.com
Home Telugu visaakhalo ennikala vaedi adhikara pakshaanni irukuna pette avakaasam prajalu istara?
visaakhalo ennikala vaedi adhikara pakshaanni irukuna pette avakaasam prajalu istara?
nagarapalaka samstha ennikalaku sambandhinchina notification nu rashtra ennikala sangham vidudala chesindi. vache nela 10na poling jarugutundi. adhe nela 14na phalitaalu vastaayi. ennikalu jarige 12 nagarapalaka samsthalalo grater visakha okati. visaakhanu kaaryanirvaahaka rajadhaniga prakatinchina taruvaata jaragabotunna mottamodati ennikalu ivi.
visakha vaasulalo rajakeeya chaitanyam ekkuva. pedda city kaavadamtho vidyaavantulu ekkuve. moodu raajadhaanulu anevi rashtra bhavishyattu ku manchida anedi vaaru vichakshanhatho nirnayinchi tama teerpu cheppe avakaasam undi. paiga panchaayatii ennikala vale kakunda ivi party gurtula meeda jarige ennikalu.
itivale terameedaku vachina visakha steel praiveteekarana amsam kuudaa ee ennikalalo keelakam kaanundi. beejeepeetho paatu ee vishayamlo viessar congress nu kuudaa doshigaa chustunnaru akkadi prajalu. ee tarunamlo vaaru etuvanti teerpu ivvanunnaaru anedi aasaktikaramgaa maarindi. ippatike steel plant vishayamlo jarige poraataalalo tdp mundundi.
ika viessar congress vishayaaniki vaste e sthaanika ennikalainaa adhikaarapakshaaniki entho kontha labdi untundi. kabatti ivannee pariganaloki teesukunte grater visakha nagarapalaka samstha ennikalu keelakamgaa maaranunnaayani ardham avutundi. okavela ee ennikalalo pratipakshaalaku merugaina phalitaalu vaste moodu raajadhaanulu, visakha steel plant vanti vishayaalalo prabhutvaanni gattigaa irukuna pette avakaasam untundi.